9. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 89697 της 12/27 Νοεμ. 1963 (ΦΕΚ Β΄ 530) Περί καθορισμού εξεταστέας ύλης διαγωνισμού δια την πλήρωσιν των θέσεων Κλάδων Διοικητικών Α΄και Β΄ Κατηγορίας των ειδικών εμμίσθων Ληξιαρχείων. ΄Εχοντες υπ’ όψει: 1.Την δια του άρθρ. 23 παρ. 2 του Νόμ. 1811/1951 «περί Κώδικος καταστάσεως δημοσίων διοικητικών υπαλλήλων», ως αύτη αντικατεστάθη δια του άρθρ. 1 παρ. 4 του Νόμ. 2085/1952 «περί τροποποιήσεως και συμπληρώσεως των διατάξεων του Νόμ. 1811/1950» και 2)την υπ’ αριθ. 849/1962 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: Καθορίζομεν την εξεταστέαν ύλην κατά τους εκάστοτε ενεργουμένους διαγωνισμούς προς πλήρωσιν κενών θέσεων γραμματέων β΄ τάξεως επί βαθμώ 8ω Α΄ Κατηγορίας και γραφέων επί βαθμώ 11ω Β΄ Κατηγορίας παρά τοις ειδικοίς εμμίσθοις Ληξιαρχείοις, ως εξής. ΄Αρθρ.1.-Τα εξεταστέα μαθήματα κατά τους διαγωνισμούς προς πλήρωσιν κενών θέσεων γραμματέων του Διοικητικού Κλάδου της Α΄ Κατηγορίας (βοηθών Ληξιάρχου) επί εισαγωγικώ βαθμώ 8ω παρά τοις ειδικοίς εμμίσθοις Ληξιαρχείοις, καθορίζονται ως κάτωθι: 1.΄Εκθεσις Ιδεών. 2.Συνταγματικόν και Διοικητικόν δίκαιον. 3.Αστικόν δίκαιον. 4.Οργανισμός Δικαστηρίων και Συμβολαιογραφείων. 5.Μία εκ των γλωσσών Γαλλικής ή Αγγλικής ή Γερμανικής ή Ιταλικής κατ’ επιλογήν των υποψηφίων. Σελ. 510(γ) 271-060 ΄Αρθρ.2.-Τα εξεταστέα θέματα των κατά το προηγούμενον άρθρον μαθημάτων καθορίζονται υπό των εξεταστικών επιτροπών συμφώνως τω άρθρ. 9 της υπ’ αριθ. 4652/1953 αποφάσεως του Προέδρου της Κυβερνήσεως (ΦΕΚ τ.Β΄42). Ειδικώτερον, όμως προκειμένου περί του μαθήματος «Συνταγματικόν και Διοικητικόν δίκαιον» αι εν λόγω Επιτροπαί καθορίζωσι τα εξεταστέα θέματα εκ του συνόλου της ύλης αφαιρουμένης της αφορώσης τας σχέσεις Εκκλησίας και Πολιτείας ύλης του Συνταγματικού δικαίου, προκειμένου δε περί του μαθήματος «Αστικόν δίκαιον» καθορίζουν τα εξεταστέα θέματα εκ της ύλης των Γενικών Αρχών του Κληρονομικού δικαίου και του Οικογενειακού δικαίου. ΄Αρθρ.3.-Τα εξεταστέα μαθήματα, κατά τους διαγωνισμούς προς πλήρωσιν κενών θέσεων Διοικ/κού Κλάδου της Β΄ Κατηγορίας επί εισαγωγικώ βαθμώ 11ω (γραφεύς Β΄ τάξεως) παρά τοις ειδικοίς εμμίσθοις Ληξιαρχείοις, καθορίζονται ως κάτωθι: 1.΄Εκθεσις Ιδεών. 2.Πρακτική Αριθμητική. 3.Στοιχεία Γαλλικής ή Αγγλικής γλώσσης κατ’ επιλογήν των υποψηφίων. Η παρούσα δημοσιευθήτω δια της Εφημερίδος της Κυβερνήσεως. 